**UPUTA ZA UPIS U OČEVIDNIK OPORABE OTPADA ZA KOJU NIJE POTREBNO ISHODITI DOZVOLU ZA GOSPODARENJE OTPADOM**

U Očevidnik oporabe otpada za koju nije potrebno ishoditi dozvolu za gospodarenje otpadom upisat će se osoba ako uz zahtjev dostavi dokaze o ispunjavanju uvjeta iz članka 115. stavka 4. Zakona o održivom gospodarenju otpadom („Narodne novine“, broj 94/13, 73/17, 14/19, 98/19; u daljnjem tekstu: Zakon).

Za upis u Očevidnik oporabe otpada za koju nije potrebno ishoditi dozvolu za gospodarenje otpadom potrebno je dostaviti sljedeće:

1. Zahtjev za upis u očevidnik za obavljanje djelatnosti gospodarenja otpadom – Dodatak IX Pravilnika o gospodarenju otpadom („Narodne novine“, br. 81/20) popuniti elektronski na mrežnoj stranici Županije na sljedećoj mrežnoj poveznici

O-GO Očevidnik gospodarenja otpadom (bbz.hr)

Obavezno odaberite postupak za koji tražite upis u Očevidnik oporabe otpada za koju nije potrebno ishoditi dozvolu za gospodarenje otpadom:

* energetska oporaba određenog neopasnog otpada: OP1
* biološka aerobna oporaba (kompostiranje) biootpada: OP2
* biološka anaerobna oporaba (proizvodnja bioplina) biootpada: OP3
* oporaba otpadnog ulja radi proizvodnje biodiesela: OP4
* oporaba drvnog otpada radi proizvodnje proizvoda od drva: OP5
* oporaba otpada u gradnji: OP6
* oporaba opadnog asfalta za proizvodnju asfalta na asfaltnoj bazi: OP7
* popravak i čišćenje električnih i elektroničkih uređaja: OP8
* nasipavanje otpada: OP9.

Nakon što se kreira zahtjev iz aplikacije preuzeti zahtjev za ispis u PDF – u.

1. Dokaze o ispunjavanju uvjeta propisanih člankom 115. stavkom 4. Zakona:

* da je registrirana za obavljanje djelatnosti u kojoj se upotrebljava korist ostvarena oporabom otpada,
* da raspolaže građevinom za koju je izdan akt za uporabu, sukladno propisu kojim se uređuje gradnja
* da je imenovala osobu odgovornu za gospodarenje otpadom koja udovoljava uvjetima iz članka 89. Stavka 1. Zakona
* da raspolaže financijskim jamstvom iz članka 99. Zakona

Ovjereni zahtjev zajedno s potrebnom dokumentacijom i potvrdom uplate upravne pristojbe prema Tar. br 2. u iznosu od 35 kuna, potrebno je dostaviti poštom, osobno na adresu: Bjelovarsko–bilogorska zupanija, Upravni odjel za poljoprivredu, zaštitu okoliša i ruralni razvoj, Dr. Ante starčevića 8, 43000 Bjelovar [.](mailto:pisarnica@mzoe.hr)

Upravna pristojba može se platiti u državnim biljezima ili uplatnicom sa sljedećim podacima:

|  |  |
| --- | --- |
| Primatelj: | Bjelovarsko-bilogorska županija |
| Model: | HR24 |
| IBAN primatelja: | HR8723400091800007002 |
| Poziv na broj: | 5304- OIB (ili MB) podnositelja zahtjeva |
| Opis plaćanja: | Upravna pristojba za Rješenje o upisu u Očevidnik oporabe otpada za koju nije potrebno ishoditi dozvolu za gospodarenje otpadom |